_:n7ad88baf5a4c4b1981a934b8225aaea5xb0
<http://schema.org/articleBody>
"หากใครเลิกงาน เลิกเรียนอยากจะมารับประทานบุฟเฟ่ต์ ทะเลเผา หมูกระทะแบบไม่อั้นและบรรยากาศดี ๆ กำลังมองหาร้านกันอยู่ใช่ไหมต้องร้านนี้เลย “ครัวกุ้งทอง หมูกระทะ บุฟเฟ่ต์ ทะเลเผา “ ที่สมุทรสงครามเลยค่ะ ร้านครัวกุ้งทองนั้นเปิดบริการมาตั้งแต่ปี 2560 ถึงปัจจุบันเป็นร้านบุฟเฟ่ต์อาหารทะเลหลากหลายรูปแบบไม่อั้น พร้อมทั้งหมูกระทะชุดใหญ่ไม่อั้นเช่นกัน สามารถเดินทางมาร้านนี้ได้โดนถนนเส้นพระรามสอง ขาล่องใต้เลี้ยวเข้าซอยโรงงานบุญฟู้ด (คูก้า) ไปยังถนนซอยด้านในจะพบกับร้านครัวกุ้งทอดสามารถจอดรถได้ทันที\r\n\r\nภาพโดยผู้เขียนบทความ\r\n\r\nโดยบรรยากาศภายในร้านเป็นแบบแพกลางน้ำสวยงามประดับไฟวิบวับมีมุมถ่ายรูปมากมาย วิวสวยงามของบ่อน้ำบวกกับธรรมชาติของบ้านสวนควบคู่กันไปสุดแสนจะเข้ากันทีเดียว\r\n\r\nภาพโดยผู้เขียนบทความ\r\n\r\nภายในครัวกุ้งทองนั้นเป็นบุฟเฟ่ต์ที่เลือกทานได้ไม่อั้น และไม่จำกัดเวลาในราคาหัวละ 149 บาท มีอาหารให้เลือกมากมายโดยโซนอาหารทะเลมีทั้ง ปลาหมึกกล้วยตัวโตเสียบไม้เอาไว้ย่างกันให้อร่อย หอยเชลล์ทะเลสด ๆ ตัวโต สดมากจริง ๆ นะขอบอก ปูม้าสดมาเป็นตัวเลยทีเดียวเอาไว้ย่างกันได้ไม่อั้น และมีกุ้งแม่น้ำสด ๆ ที่เตรียมไว้สำหรับลูกค้าปรุงอาหาร และนำไปย่างกันให้สบายใจ\r\n\r\nภาพโดยผู้เขียนบทความ\r\n\r\nยังมีกั้งทะเลดองน้ำปลาเมนูหายากและแพง และหอยต่าง ๆ มากมาย และมีปลากะพงด้วยนะ คุ้มจริง ๆ นี่แค่โซนอาหารทะเลเท่านั้น\r\n\r\nภาพโดยผู้เขียนบทความ\r\n\r\nมาต่อกันที่โซนหมูกระทะ มีเนื้อต่าง ๆ ให้เลือกกันมากมาย ไม่ว่าจะเป็นเนื้อหมู สามชั้นติดมันกำลังดี เนื้อไก่ ผักสำหรับต้มชาบูแบบครบเครื่อง\r\n\r\nภาพโดยผู้เขียนบทความ\r\n\r\nปลาหมึกหมูกระทะ ลูกชิ้นต่าง ๆ มันหมูก็มี และยังมีไก่อบซอสอีกด้วยนะคะ เจอแบบนี้แล้วปลื้มใจจริง ๆ\r\n\r\nภาพโดยผู้เขียนบทความ\r\n\r\nโซนนี้ยังมีน้ำจิ้มแบบหลากหลายเลือกไม่อั้นกันทีเดียว ตักเท่าไหร่ก็ได้ไม่อั้น\r\n\r\nในโซนอาหารทานเล่นก็มีมากมายให้เลือกไม่ว่าจะเป็น ข้าวผัด ไก่อบชานอ้อย หมี่หยก มันฝรั่งทอด ซูชิชิ้นเล็กหลากหลายหน้า แกงบวชฟักทองก็มีนะ ผลไม้ก็หลากหลายให้เลือกรับประทานกันให้ชุ่มฉ่ำ อีกทั้งยังมีสารพัดลูกชิ้นอาหารว่างทอดรอเพื่อน ๆ อยู่ค่ะ\r\n\r\nภาพโดยผู้เขียนบทความ\r\n\r\nในส่วนของรสชาติอาหารที่นี่ก็อร่อยแบบตำรับชามบ้านสวนกลิ่นอายทะเลนิด ๆ อร่อยมากท่ามกลางบรรยากาศสวยงามแบบนี้เพื่อน ๆ ลองพาครอบครัวมาทานกันได้นะคะ คุ้มค่าคุ้มราคาแน่นอน\r\n\r\nภาพโดยผู้เขียนบทความ&nbsp;\r\n\r\nรายละเอียดเพิ่มเติมของราคา\r\n\r\nผู้ใหญ่ราคาหัวละ 149 บาท เด็กราคา 89 บาท หากเด็กเล็กสูงต่ำกว่า 70 ซม. ทานฟรี\r\n\r\nเพิ่มเตาย่างทะเล 59 บาท\r\n\r\nเพิ่มราคาหม้อจิ้มจุ่ม 59 บาท\r\n\r\n(ราคายังไม่บวกรวมกับเครื่องดื่ม และน้ำแข็ง)\r\n\r\nพิกัด ครัวกุ้งทอง 5/8 หมู่ 2 ตำบลแพรกหนามแดง อำเภออัมพวา จังหวัดสมุทรสงคราม\r\n\r\nเปิดทุกวัน ตั้งแต่เวลา 15.00 – 22.00 น.\r\n\r\nโทร 083 – 3128810\r\n\r\nสถานที่จอดรถสบาย มีโฮมสเตย์(ห้องพักใกล้เคียง) รับจัดเลี้ยงสังสรรค์ทั่วไปนอกสถานที่\r\n\r\n&nbsp;\r\n\r\n&nbsp;\r\n\r\n&nbsp;\r\n\r\n&nbsp;\r\n\r\n&nbsp;\r\n\r\n&nbsp;\r\n\r\n&nbsp;\r\n\r\n&nbsp;"
<https://food.trueid.net/detail/be9vlx1qXZly>